Una bala de goma de la Policial Nacional (Reuters/Rafael Marchante)

El president del Col·legi de Metges de Catalunya, Jaume Padrós, demana al Congrés dels Diputats que prohibeixi l'ús de les bales de goma per part de tots els cossos de policia de l'estat.

Pelotas de goma: el @parlamentcat no prohibió su uso en Cataluña, sino que de acuerdo con sus competencias sólo pudo hacerlo con los @mossos Visto el número y gravedad de los lesionados,como médico, pido al @Congreso_Es prohiba su uso por parte de los cuerpos de policia españoles  Jaume Padrós 🎗 (@jaumepadros) 26 d'octubre de 2019

Padrós ho reclama com a metge i pel fet que el Parlament de Catalunya limitat per les seves competències, no va poder prohibir-ho al territori, sinó només al cos de Mossos d'Esquadra.

El president del col·legi alerta de la gravetat de les lesions que aquests projectils poden causar i han causat. En les protestes de les últimes setmanes contra la sentència del procés, quatre persones han perdut la visió d'un ull i dues persones més han perdut un testicle.

El Parlament de Catalunya va prohibir l'ús de les pilotes de goma al cos dels Mossos d'Esquadra, arran del cas d'Esther Quintana el 2012. En les càrregues de l'1 d'octubre, Roger Español va perdre un ull per una pilota de goma disparada per la Policia Nacional. Els cossos i forces de seguretat de l'Estat Policia Nacional i Guàrdia Civil, no tenen prohibit l'ús d'aquest projectils encara que estiguin en territori català.

Els Mossos d'Esquadra han substituït les bales de goma per bales de foam, un altre tipus de projectil del qual també es qüestiona l'ús després dels últims aldarulls.

Jaume Pedrós ha retret també en un tuit que en la visita de Pedro Sánchez als policies nacionals ingressats a Sant Pau es van cometre "errades" en les formes i el procediment que "no ajuden a la concòrdia convivencial".